શારીરિક યોગ્યતાના ઘટકોમાં શરીરની તથા સ્નાયુઓની ઝડપ અને બળ, સ્નાયુ તથા હૃદયની સહનશક્તિ, ફેફસાની કાર્યશક્તિ, સાંધાઓની નમનીયતા, સ્નાયુતંત્રનું ગતિમેળ, શરીરનું સમતોલનપણું, કાર્ય કરવામાં ચોકસાઈ વગેરેનો સમાવેશ થાય છે. શારીરિક યોગ્યતાના ઘટકોના વિકાસ માટે વિવિધ – પ્રકારની તાલીમ પદ્ધતિઓમાં વેઈટ ટ્રેનિંગ, આઈસોટોનિક, આઈસોમેટ્રીક અને આઈસોકાઈનેટીક ટ્રેનિંગ પદ્ધતિઓ, સર્કીટ ટ્રેનિંગ, ઈન્ટરવલ ટ્રેનિંગ, ફાર્ટલેગ ટ્રેનિંગ અને પ્લાયોમેટ્રીક ટ્રેનિંગનો સમાવેશ થાય છે.? સર્વાગી વિકાસના પાયામાં કસરત એ એક અગત્યની બાબત છે શરીરનો ઉઠાવ, નમનીયતા, ચપળતા, સમતોલન, ગતિસુમેળ, પ્રતિક્રિયા સમય, બળ અને સહનશક્તિ વગેરેનો તે ઉત્તમ રીતે વિકાસ કરે છે. શરીરના આંતરિક તંત્રો કસરતથી સુધરે છે. સામાન્ય ક્રિયાઓ ઉત્તેજિત થાય છે શ્વાસોચ્છવાસ અનુકૂળ બને છે સ્નાયુઓનો વિકાસ થાય છે અતિ નાની ધમનીઓમાં ગરમી વધે છે ત્વચાનું વિસ્તરણ થાય છે જેને લઇને ગરમીનું નિયંત્રણ સુધરે છે તથા શરીરમાં પ્રબળ કાર્યોને અનુકૂળ રાસાયણિક ફેરફારો થાય છે.